Source: https://pecsitorvenyszek.birosag.hu/sajtokozlemeny/20180622/koltozik-pecsi-kozigazgatasi-es-munkaugyi-birosag
Timestamp: 2018-11-19 11:23:18
Document Index: 18142153

Matched Legal Cases: ['Bíróság ', 'Bíróság\n', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ']

Költözik a Pécsi Közigazgatási és Munkaügyi Bíróság | Pécsi Törvényszék
Költözik a Pécsi Közigazgatási és Munkaügyi Bíróság
Megjelenés ideje: 2018. június 22., 13:50
A Pécsi Közigazgatási és Munkaügyi Bíróság a 2018. január 1. napján hatályba lépett közigazgatási perrendtartásról szóló 2017. évi I. törvénnyel úgynevezett régióközponti bíróság lett. A bíróság ezen időponttól Baranya, Tolna és Somogy megye közigazgatási ügyeit intézi. A megnövekedett feladatokkal együtt járó létszámbővülésre tekintettel a Pécsi Közigazgatási és Munkaügyi Bíróság a Pécs, Jókai u. 10. szám alá, a Főposta melletti irodaépületbe költözik.
A Pécsi Törvényszék által bérelt új épületben, 2018. július 2. napjától modern, kulturált körülmények között fogadja a bíróság a hozzá forduló jogkereső állampolgárokat, ügyvédeket és jogtanácsosokat.
A bíróság új elérhetőségei:
Székhely: 7621 Pécs, Jókai u. 10.
Levelezési cím: 7601 Pf.: 210
Központi telefonszám: +36-72/896-500
Fax: +36-72/896-599
Pécs, 2018. június 22.
Sajtó és Kommunikációs Csoport